Document ID: 31999D0512

KOMISSION PÄÄTÖS,
tehty 8 päivänä heinäkuuta 1999,
Tanskan hyväksytyistä kalanviljelylaitoksista tehtävästä luettelosta tehdyn päätöksen 96/233/EY muuttamisesta
(tiedoksiannettu numerolla K(1999) 2036)
(ETA:n kannalta merkityksellinen teksti)
(1999/512/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(1), sellaisena kuin se on viimeksi muutettuna direktiivillä 98/45/EY(2), ja erityisesti sen 6 artiklan 2 kohdan,
sekä katsoo, että
1) komission päätöksessä 93/74/EY(3), sellaisena kuin se on viimeksi muutettuna päätöksellä 96/218/EY(4), koko Tanskan alueelle annetaan tarttuvasta vertamuodostavasta kuoliosta (IHN) vapaan vyöhykkeen asema,
2) jäsenvaltiot voivat saada hyväksymättömällä vyöhykkeellä sijaitseville kalanviljelytiloille hyväksytyn virusperäisestä verenvuotoseptikemiasta (VHS) vapaan kalanviljelytilan aseman,
3) Tanskassa hyväksyttyjen kalanviljelytilojen luettelo vahvistetaan komission päätöksessä 96/233/EY(5), sellaisena kuin se on viimeksi muutettuna päätöksellä 97/234/EY(6),
4) Tanska on toimittanut komissiolle VHS:n osalta perusteet hyväksytyn kalanviljelytilan aseman myöntämiseksi hyväksymättömällä alueella sijaitseville muille kalanviljelytiloille sekä kansalliset säännökset, jotka takaavat hyväksynnän ylläpitoa koskevien sääntöjen noudattamisen,
5) komissio ja jäsenvaltiot ovat tutkineet Tanskan näiden tilojen osalta toimittamat perusteet,
6) tästä tutkinnasta käy ilmi, että nämä tilat täyttävät direktiivin 91/67/ETY 6 artiklassa säädetyt vaatimukset,
7) sen vuoksi nämä tilat voivat saada hyväksymättömällä alueella sijaitsevan hyväksytyn kalanviljelytilan aseman,
8) nämä tilat olisi lisättävä jo hyväksyttyjen tilojen luetteloon, ja
9) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 96/233/EY liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 8 päivänä heinäkuuta 1999.

Labels: 0
18
6